|  |  |
| --- | --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** | |
| **PRIJEDLOG PRORAČUNA MEĐIMURSKE ŽUPANIJE ZA 2019. GODINU I PROJEKCIJA PRORAČUNA ZA 2020. I 2021. GODINU** | |
| **MEĐIMURSKA ŽUPANIJA**  **Upravni odjel za poslove župana** | |
| **Početak savjetovanja**  **5.12.2018.** | **Završetak savjetovanja**  **11.12.2018.** |

**RAZLOG DONOŠENJA**

|  |
| --- |
| U skladu s odredbama Zakona o proračunu („Narodne novine“ br. 87/08., 136/12. i 15/15.), a koje se odnose na izradu proračuna, Ministarstvo financija je u rujnu izdalo Upute za izradu proračuna jedinica lokalne i područne (regionalne) samouprave za razdoblje 2019. – 2021. godine. Temeljem uputa Ministarstva, Međimurska županija izradila je Upute i smjernice za izradu proračuna Međimurske županije, te ih dostavila svim svojim proračunskim korisnicima, ustanovama i trgovačkim društvima u vlasništvu županije. Kao i prošle godine zdravstvene ustanove posebno bolnice mogu manjak prihoda poslovanja iz prethodnih godina podmiriti u vremenskom razdoblju od tri godine. U Proračun Međimurske županije za 2019. godinu i dalje se uvrštavaju proračunski korisnici na slijedeći način:   * osnovne škole kojima je osnivač Međimurska županija – u proračun ulaze ukupni prihodi i rashodi osim rashoda za zaposlene, * srednje škole kojima je osnivač Međimurska županija – u proračun ulaze ukupni prihodi i rashodi osim rashoda za zaposlene, * Dom za starije i nemoćne osobe, u proračun ulazi sa ukupnim prihodima i rashodima * Zdravstvene ustanove (Županijska bolnica Čakovec, Dom zdravlja, Zavod za javno zdravstvo MŽ i Zavod za hitnu medicinu MŽ), u proračun ulaze s ukupnim prihodima i ukupnim rashodima, * ostali proračunski korisnici (Muzej Međimurja, Zavod za prostorno uređenje MŽ i Međimurska priroda – javna ustanova), u proračun ulaze s ukupnim prihodima i rashodima.   Navedeni proračunski korisnici sa svojim prihodima i primicima, te rashodima i izdacima ulaze u izvršenje proračuna Međimurske županije, polugodišnjeg i godišnjeg izvještaja o izvršenju proračuna, ali se isti ne knjiže u poslovne knjige Županije**.**  Svi proračunski korisnici će imati obavezu tromjesečnog izvještavanja na četvrtoj razini računskog plana svom nadležnom Upravnom odjelu.  Sukladno odredbama Zakona o proračunu (“Narodne novine” br. 87/08, 136/12 i 15/15) predstavničko tijelo jedinice lokalne i područne (regionalne) samouprave obvezno je do kraja tekuće godine donijeti proračun za iduću, kao i projekcije proračuna za sljedeće dvije proračunske godine. Metodologija izrade proračuna propisana je Zakonom o proračunu i podzakonskim aktima – Pravilnikom o proračunskim klasifikacijama (“Narodne novine” 26/10 i 120/13) i Pravilnikom o proračunskom računovodstvu i računskom planu  (NN 124/14, 115/15 i 87/16 i 3/18.)  Proračun jedinice lokalne i područne (regionalne) samouprave za 2019. godinu usvajat će se na razini podskupine (treća razina računskog plana), dok će se projekcije za 2020. i 2021. godinu usvajati na razini skupine (druga razina računskog plana).  Proračun je uravnotežen a sastoji se od općeg i posebnog dijela te Plana razvojnih programa.  U općem dijelu Proračuna su (u skladu za Zakonom o proračunu) dati podaci o izvršenju proračuna za 2017. godinu, planu za 2018. godinu, te planiranim prihodim i primicima, te planiranim rashodima i izdacima za 2019. godinu, kao i projekcije prihoda i primitaka, te rashoda i izdataka za naredne dvije godine, 2020. i 2021.  Opći dio Proračuna prihoda i primitaka, te rashoda i izdataka predstavlja zbirni pregled po kontima na trećoj razini računskog plana, dok se u posebnom dijelu isti podaci prikazuju detaljnije odnosno po organizacijskoj klasifikaciji što znači da su raspoređeni po Upravnim odjelima, odsjecima, programima i aktivnostima**.** |

Pozivamo predstavnike zainteresirane javnosti da najkasnije do **11.12. 2018. godine** dostave svoje komentare na Prijedlog proračuna Međimurske županije za 2019. godinu i projekcije proračuna za 2020. i 2021. godinu putem OBRASCA za savjetovanje na e-mail:[**skupstina@medjimurska-zupanija.hr**](mailto:skupstina@medjimurska-zupanija.hr)**.**

Po završetku savjetovanja, svi pristigli doprinosi biti će javno dostupni na internetskoj stranici Međimurske županije.

Ukoliko ne želite da Vaš doprinos bude javno objavljen, molimo Vas da to **jasno istaknete** pri dostavi obrasca.

Zahvaljujemo na doprinosu u izradi što kvalitetnijeg Prijedloga proračuna Međimurske županije za 2019. godinu i projekcija proračuna za 2020. i 2021. godinu.